section_heading: SFeraKon 2009. godine
paragraph_text: SFeraKon 2009. bio je u znaku je zamamnih i čarobnih svjetova zabave izniklih iz znanstvene-fantastike i fantastike. Tako je fizičar i redoviti sferakonski predavač Zdenko Franić premijerno predstavio znanstvenu fantastiku u hrvatskom stripu. U suradnji s udrugom Crotaku organiziran je prvi javni cosplay (costumeplay) u Hrvatskoj, tračak japanske popularne kulture, odnosno svojevrsna predstava kostimiranih likova iz popularnih anima i mangi. Vizualni fanatik, kako sebe od milja naziva bloger i ilustrator sferakonskog plakata za 2009. i naslovnice SF&F zbirke, Sadistico Shy, zapravo Dejan Barić, predstavio je kontraverznu izložbu fotomanipulacija. Ilustrator, pisac i filmofil Aleksandar Žiljak održao je posebno predavanje i projekciju iz ciklusa SF Vintage o jednom od najpoznatijih sovjetskih SF filmova Aeliti, dok je u sklopu književnog programa bio niz predavanja o SF književnicima; Milena Benini i Marko Fančović razotkrili su tajne SF velikana Michaela Moorcocka.